Diari Oficial de la Generalitat Valenciana


Sumari del DOGV 9570, del 06-04-2023 (2023/3734)

Extracte de la Resolució de 31 de març de 2023, del rector, per la qual s'aprova la convocatòria del programa «Erasmus+» a països no associats amb fins d'estudis per fer estades durant el segon semestre del curs acadèmic 2023-2024 a gaudir entre l'1 de gener de 2024 i el 31 de juliol de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3734


Data del document
:   31-03-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 31 de març de 2023, del rector, per la qual s'aprova la convocatòria del programa «Erasmus+» a països no associats amb fins d'estudis per fer estades durant el segon semestre del curs acadèmic 2023-2024 a gaudir entre l'1 de gener de 2024 i el 31 de juliol de 2024. [2023/3734]  
BDNS (identif.): 686016.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/686016)  
  
Primera. Objecte de la convocatòria  
Aquesta convocatòria està destinada a seleccionar els estudiants de la Universitat Politècnica de València (UPV) que faran una estada amb fins d'estudis (SMS) en el marc del programa «Erasmus+» KA131 a països no associats durant el segon semestre del curs 2023-2024.  
  
Les estades amb fins d'estudis formen part de l'Acció KA131 del programa «Erasmus+» de la Unió Europea a l'àmbit de l'educació superior. La informació general sobre els objectius, condicions i requisits del programa es publica a la pàgina del Servei Espanyol per a la Internacionalització de l'Educació (SEPIE) http://www.sepie.es/ i a la Guia del Programa (https:// ec.europa.eu/programmes/erasmus-plus/resources/programme-guide\_ca).  
  
Segona. Crèdit pressupostari i quantia de les ajudes  
L'import total de la convocatòria és de 150.000 €.  
S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació:  
1) Import de la beca: el finançament que rebran els beneficiaris serà el resultant de 700 €/mes amb un finançament màxim de 6 mesos i una dotació màxima de 4.200 € en concepte d'ajut individual;  
  
2) Ajuda de viatge: els beneficiaris rebran els imports màxims establerts a la Guia del Programa (https://ec.europa.eu/programmes/erasmus-plus/resources/programme-guide\_es en concepte d'ajuda de viatge).  
3) Ajuda addicional: els beneficiaris podran rebre una ajuda addicional de 250 € per a estudiants amb menys oportunitats.  
  
Tercera. Destinataris  
Aquestes beques es dirigeixen a estudiants de grau i màster de titulacions oficials de la Universitat Politèncica de València que compleixin els requisits de participació de la convocatòria.  
  
Quarta. Bases Reguladores  
Accessible a www.opii.upv.es  
  
Cinquena. Termini presentació sol·licituds  
Les sol·licituds s'emplenaran a través del sistema de gestió de convocatòries d'aplicació AIRE de la UPV.  
El termini de presentació de sol·licituds mitjançant la plataforma AIRE serà del 17 d'abril al 2 de maig de 2023  
  
València, 31 de març de 2023.- El rector: José Francisco Monserrat del Río.